ประจำเดือนหนูเลื่อนมา10วันแล้วค่ะ แต่ช่วงนี้เริ่มปวดๆท้องน้อยเหมือนจะเป็น ไม่สงสัยเรื่องตั้งครรภ์นะคะเพราะไม่ได้มีเพศสัมพันธ์ จะถามว่าอันตรายมั้ยคะ จำเป็นต้องๆไปหามั้ย แล้วนอนดึกเป็นสาเหตุรึเปล่าคะ
สวัสดีค่ะ อาการประจำเดือนไม่มาตามกำหนด หรือมาช้าเกินกว่า 35 วันจากรอบก่อนนั้น อาจจะมีสาเหตุอื่นๆนอกจากการตั้งครรภ์เช่น การมีถุงน้ำหลายใบในรังไข่ ฮอร์โมนรังไข่ไม่สมดุล พังผืดมดลูก ผนังมดลูกบาง ผลข้างเคียงการใช้ยาคุมกำเนิด โรคไทรอยด์ หรือมีน้ำหนักตัวมากหรือน้อยผิดปกติ ความเครียด การพักผ่อนน้อยนั้นสามารถที่จะเป็นสาเหตุได้ แต่ควรตัดสาเหตุทางกายดังกล่าวมาอื่นๆออกไปก่อนค่ะดังนั้นแนะนำการไปตรวจกับแพทย์เพิ่มเติมเพื่อหาสาเหตุของประจำเดือนที่ไม่มาต่อไป ในระหว่างนี้พักผ่อนให้เพียงพอ และไม่ซื้อยาปรับฮอร์โมนใดๆมาใช้เอง ให้จดรอบเดือนครั้งก่อนๆไปให้แพทย์ดูด้วยค่ะ